pythainlp/thai-wiki-dataset-v4 huggingface dataset:
ปีบฝรั่ง

ปีบฝรั่ง (ชื่อวิทยาศาสตร์: "Hippobroma longiflora",) หรือ แสนประสะ เป็นพืชท้องถิ่นของหมู่เกาะเวสต์อินดีส อยู่ในวงศ์พระจันทร์ครึ่งซีก (Campanulaceae) เป็นพืชหลายปี สูง 15-25 เซนติเมตร ลำต้นตั้งตรง ใบเป็นใบเดี่ยวออกเรียงสลับรอบต้น ใบรูปขอบขนานแกมรูปรี กว้าง 2-3 เซนติเมตร ยาว 3-15 เซนติเมตร ปลายใบแหลม โคนใบสอบ ขอบใบหยักหนาม ดอกสีขาวออกเป็นดอกเดี่ยวตามซอกใบ โคนก้านดอกมีใบประดับ 2 ใบ โคนกลีบดอกเชื่อมติดกันเป็นหลอดรูปกรวย ปลายแยกเป็น 5 แฉก ดอกบานเต็มที่กว้าง 3-4 เซนติเมตร ผลรูปรีแบบแห้งแตก เมื่อแก่จะโป่งออกและโค้งลง ภายในมีเมล็ดจำนวนมาก
ปีบฝรั่งนิยมปลูกเป็นไม้ประดับ ยางจากต้นก่อให้เกิดอาการระคายเคืองและหากเข้าตาอาจทำให้ตาบอดได้ ยางจากต้นมีสารนิโคตินและโลเบลีน ซึ่งหากได้รับในปริมาณมากเกินจะทำให้อาเจียน กล้ามเนื้อเป็นอัมพาตและชัก
วัดหนองเกตุใหญ่

วัดหนองเกตุใหญ่ เริ่มสร้างเมื่อปี พ.ศ. 2314 นายแสงทอง กับนางทองคำ บุตรสาวนายแสงทองเป็นผู้มั่งคั่งร่ำรวย มีบ่าวไพร่ และไร่นา อยู่ที่ตำบลหนองปลาไหลมาก 
มีเรื่องเล่าสืบต่อกันมาว่า วันหนึ่งตาแสงกำลังทำไร่อยู่ ก็มีพระเถระ องค์หนึ่งเป็นหลวงตาชื่อว่า หลวงตากลับ เดินธุดงธ์มาพบตาแสง จึงนั่งพูดคุยกับและชวนสร้างวัด โดยนิมนต์พระ 2 องค์พี่น้อง ที่มีความสามารถทางช่าง อยู่ที่วัดหนองใหญ่ มาช่วยกันสร้างโบสถ์วัดหนองเกตุใหญ่
เดิมเรียกกันว่าวัดใหญ่ ในปี พ.ศ. 2459 หรือ 60 ไม่แน่ชัด สมเด็จพระมหาสมณเจ้า กรมพระยาวชิรญาณวโรรส ได้เสร็จเยี่ยมหัวเมืองแล้วเลยมาที่นี่ ท่านก็ตรัสว่าให้เปลี่ยนชื่อเป็น "วัดหนองเกตุใหญ่"
สมัยนั้นหลวงปู่สายเป็นเจ้าอาวาส และเป็นเจ้าคณะปกครองอำเภอบางละมุง
ปัจจุบัน วัดหนองเกตุใหญ่ มีเนื้อ 3 ไร่ 2 งาน 99 ตารางวา
ฟุตบอลเอเชียเยาวชนหญิงอายุไม่เกิน 19 ปี 2017 รอบคัดเลือก

การแข่งขัน ฟุตบอลเอเชียเยาวชนหญิงอายุไม่เกิน 19 ปี 2017 รอบคัดเลือก เป็นการแข่งขันฟุตบอลหญิงชุดอายุไม่เกิน 19 ปี ซึ่งตัดสินใจหาทีมที่เข้าร่วมของ ฟุตบอลเอเชียเยาวชนหญิงอายุไม่เกิน 19 ปี 2017, ซึ่งจะจัดขึ้นในประเทศสาธารณรัฐประชาชนจีน.
แปดทีมทั้งหมดจะได้ลงเล่นในรอบสุดท้าย. อย่างไรก็ตาม, สิงคโปร์, เลบานอน, ปากีสถาน และ ฟิลิปปินส์ ต่อมาได้ถอนตัวออกจากการแข่งขัน. ชาติเจ้าภาพ จีน พร้อมกับ ญี่ปุ่น, เกาหลีเหนือ, และ เกาหลีใต้ ได้ผ่านเข้ารอบโดยตรงในฐานะทีมที่จบสี่อันดับของ ฟุตบอลเอเชียเยาวชนหญิงอายุไม่เกิน 19 ปี 2015. ทีมที่ดีที่สุดจากแต่ละทีมของสี่กลุ่มจะได้ผ่านเข้ารอบสำหรับรอบสุดท้าย.
การจับสลาก.
การจับสลากแบ่งสายสำหรับรอบคัดเลือกจะจัดขึ้นเมื่อวันที่ 19 พฤษภาคม 2559 ที่ เอเอฟซี เฮ้าส์ ในกรุง กัวลาลัมเปอร์.
ีทีมที่ได้เป็นทีมวางจะขึ้นอยู่กับผลงานที่ผ่านมาของพวกเขาในฤดูกาลที่ผ่านมาในปี พ.ศ. 2558.
รูปแบบ.
ในแต่ละกลุ่ม, ทีมที่ลงเล่นแต่ละนัดจะได้เล่นหนึ่งครั้งที่สนามเป็นกลาง. ทีมชนะเลิศสี่กลุ่มจะได้ผ่านเข้าสู่รอบสุดท้าย.
กลุ่ม.
แมตช์ที่มีโปรแกรมการแข่งขันสำหรับวันที่ 27 ตุลาคม – 6 พฤศจิกายน พ.ศ. 2559. กลุ่ม C ได้ถูกเลื่อนออกไปเป็นวันที่ 20–24 ธันวาคม พ.ศ. 2559 เนื่องมาจากการสวรรคตของ พระบาทสมเด็จพระปรมินทรมหาภูมิพลอดุลยเดช.
กลุ่ม D.
ฟิลิปปินส์ถอนตัวจากการแข่งขันเพราะปัญหาเกี่ยวกับตารางกำหนดการของสมาคมฟุตบอล.
ทีมที่เข้ารอบ.
<templatestyles src="Col-begin/styles.css"/>
 "ณ วันที่ 22 ธันวาคม ค.ศ. 2016"
ผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
อันนา ฮ็อลมัน

อันนา ฮ็อลมัน (เกิดวันที่ 13 มกราคม ค.ศ. 1983) เป็นนักเขียนการ์ตูนมังงะชาวเยอรมัน
ผลงานจากเรื่อง "Stupid Story".
เธอได้เขียนผลงานเรื่อง "Stupid Story" ทำให้เธอเป็นที่รู้จักในวง Webcommunity ของสมาคมอาสาสมัคร Animexx ต่อมาผลงานของเธอได้รับการตีพิมพ์โดยสำนักพิมพ์ Schwarzer Turm โดยได้รับการตีพิมพ์ใน ค.ศ. 2008 และได้รับการแปลเป็นภาษาอังกฤษโดยสำนักพิมพ์ Tokyopop ของสหรัฐในปีเดียวกัน และใน ค.ศ. 2009 เธอได้รับรางวัล Sondermann สาขา Domestic manga และรางวัลจาก AnimaniA ซึ่งเป็นรางวัลของนักเขียนการ์ตูนมังงะในเยอรมนี
1920x1080

1920x1080 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
รายพระนามโดแฟ็งแห่งฝรั่งเศส

นี้คือรายพระนามโดแฟ็งแห่งฝรั่งเศส ตั้งแต่ ค.ศ. 1349 เป็นต้นมา เริ่มนับตั้งแต่เมื่ออัมแบร์ที่ 2 แห่งเวียนัว ขายบรรดาศักดิ์ของตนให้แก่พระเจ้าฟีลิปที่ 6 แห่งฝรั่งเศส โดยมีเงื่อนไขว่าพระรัชทายาทในอนาคตจะต้องมีพระอิสริยยศเป็นโดแฟ็งแห่งเวียนัว ตามเนื้อหาของ#เปลี่ยนทาง ระบุว่าบรรดาศักดิ์นี้จะตกไปสู่พระโอรสของเจ้าชายฌ็อง ดยุกแห่งนอร์มังดี ซึ่งเป็นพระรัชทายาทในขณะนั้น ต่อมาเมื่อเจ้าชายณ็องเสด็จขึ้นครองราชย์เป็นพระเจ้าฌ็องที่ 2 เจ้าชายชาร์ล (ต่อมาคือพระเจ้าชาร์ลที่ 5) ผู้เป็นพระราชโอรสพระองค์โตของพระองค์จึงได้รับพระอิสริยยศเป็นโดแฟ็ง
นับแต่นั้นเป็นต้นมา การมอบและกระทำพิธีแต่งตั้งพระอิสริยยศโดแฟ็งแห่งเวียนัวแก่พระราชโอรสพระองค์โตในพระมหากษัตริย์ฝรั่งเศส (หรือผู้สืบเชื้อสายจากพระองค์ ในกรณีที่สิ้นพระชนม์ไปแล้ว) จึงถือเป็นราชประเพณีอย่างหนึ่ง ในช่วงที่ประเทศฝรั่งเศสปกครองในระบอบราชาธิปไตยภายใต้รัฐธรรมนูญ อันได้แก่ช่วงปลายรัชสมัยพระเจ้าหลุยส์ที่ 16 (ค.ศ. 1791–1792) และรัชกาลของพระเจ้าหลุยส์-ฟีลิปที่ 1 (ค.ศ. 1830–1848) พระอิสริยยศโดแฟ็งถูกแทนที่ด้วยพระอิสริยยศ #เปลี่ยนทาง ในฐานะพระอิสริยยศสำหรับพระรัชทายาทแห่งราชบัลลังก์ฝรั่งเศส
โดแฟ็งแห่งฝรั่งเศส.
หลังจากการอภิเษกสมรสของเจ้าชายฟร็องซัว (ต่อมาคือพระเจ้าฟร็องซัวที่ 2) กับสมเด็จพระราชินีนาถแมรีที่ 1 แห่งสกอตแลนด์ ในวันที่ 24 เมษายน ค.ศ. 1558 (ทั้งสองพระองค์ทรงทำพิธีหมั่นไว้ตั้งแต่วันที่ 27 มกราคม ค.ศ. 1548) พระอิสริยยศโดแฟ็งแห่งเวียนัวจึงถูกเปลี่ยนชื่อเป็นโดแฟ็งแห่งฝรั่งเศส เพื่อให้เจ้าชายฟร็องซัวมีศักดิ์เท่ากับพระชายา
หมายเหตุ.
<templatestyles src="Refbegin/styles.css" />
<templatestyles src="การอ้างอิง/styles.css"/>ก เจ้าชายหลุยส์–ชาร์ล ทรงได้รับพระอิสริยยศเป็น"แพร็งส์รัวยาลเดอฟร็อง" เมื่อรัฐธรรมนูญฝรั่งเศส ค.ศ. 1791 มีผลบังคับใช้ในวันที่ 14 กันยายน ค.ศ. 1791
โตโยต้า พรีเมียร์คัพ 2017

การแข่งขัน โตโยต้า พรีเมียร์คัพ 2017 เป็นการแข่งขันโตโยต้า พรีเมียร์คัพ ครั้งที่ 6 โดยจะเป็นการแข่งขันระหว่างสโมสรชนะเลิศโตโยต้า ลีกคัพ 2559 ซึ่งได้ยุติการแข่งขันก่อนนัดชิงชนะเลิศระหว่างบุรีรัมย์ ยูไนเต็ด กับ เอสซีจี เมืองทอง ยูไนเต็ด โดยทั้งสโมสรได้ตกลงแบ่งสิทธิ์การแข่งขัน โดยบุรีรัมย์ ยูไนเต็ด จะลงแข่งขันในแม่โขงคลับแชมเปียนชิพ 2016 ส่วนเอสซีจี เมืองทอง ยูไนเต็ด จะลงเล่นในโตโยต้า พรีเมียร์คัพ ซึ่งจะลงแข่งขันกับสโมสรซานเฟรซ ฮิโระชิมะ ทีมอันดับ 6 ของเจลีก ดิวิชัน 1 จากประเทศญี่ปุ่น
การแข่งขัน.
ผู้ช่วยผู้ตัดสิน:
 พัก อิน-ซุน
 บัง กี-ย็อล
ผู้ตัดสินที่สี่:
 ชัยฤกษ์ งามสม
ผู้ควบคุมการแข่งขัน:
 วีระยุทธ ศิริทรัพย์
ผู้ประเมินผู้ตัดสิน:
 ศักดรินทร์ สุวรรณจิระ
สโมสรฟุตบอลบางกอกกล๊าสในฤดูกาล 2560

ฤดูกาล 2560 เป็นฤดูกาลที่ 7 ของ สโมสรฟุตบอลบางกอกกล๊าส ใน ไทยลีก, ในนามสโมสร บางกอกกล๊าส.
ทีมงานชุดปัจจุบัน.
"รายชื่อสต๊าฟโค๊ช (พ.ศ. 2560 - ปัจจุบัน) "
 "ณ วันที่ 12 พฤศจิกายน 2560"
การซื้อขายนักเตะ.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
แฮร์รือ ฮารด์ท

แฮร์รือ ฮารด์ท
แฮร์รือ ฮารด์ท (4 สิงหาคม ค.ศ. 1899 – เวียนนา, 14 พฤศจิกายน ค.ศ. 1980) เป็นนักแสดงชายชาวออสเตรีย
ผลงานที่ได้รับการคัดเลือก.
<templatestyles src="Div col/styles.css"/>
คาร์ล เฮิลล์เมอร์

คาร์ล เฮิลล์เมอร์
คาร์ล เฮิลล์เมอร์ (11 มีนาคม ค.ศ. 1896 – 18 พฤษภาคม ค.ศ. 1974) เป็นนักแสดงชายชาวออสเตรีย
ผลงานที่ได้รับการคัดเลือก.
<templatestyles src="Div col/styles.css"/>
112 (แก้ความกำกวม)

112 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
การแทรกแซงการเลือกตั้งสหรัฐของรัสเซีย พ.ศ. 2559

ประชาคมข่าวกรองสหรัฐยืนยันความมั่นใจว่า รัสเซียแทรกแซงการเลือกตั้งสหรัฐ พ.ศ. 2559 ในจดหมายเดือนตุลาคมปีนั้น สำนักงานผู้อำนวยการข่าวกรองแห่งชาติ (DNI) ซึ่งเป็นตัวแทนของสำนักข่าวกรอง 17 สำนักและกระทรวงความมั่นคงแห่งมาตุภูมิ (DHS) แถลงร่วมกันว่ารัสเซียแฮ็ก (hack) คณะกรรมการเดโมแครตแห่งชาติ (DNC) และปล่อยเอกสารให้วิกิลีกส์ ประเทศรัสเซียระบุว่าตนไม่เกี่ยวข้อง ประธานาธิบดีบารัก โอบามาใช้สายโทรศัพท์แดง (red phone line) ติดต่อกับประธานาธิบดีวลาดีมีร์ ปูตินโดยตรงและย้ำความสำคัญของการโจมตีไซเบอร์ดังกล่าว สำนักข่าวกรองกล่าวว่าพวกตนมีความมั่นใจสูงว่าประเทศรัสเซียกระทำเพื่อให้ดอนัลด์ ทรัมป์ได้รับเลือกตั้ง สารสนเทศหลังการเลือกตั้งนำสู่ "ความมั่นใจระดับสูง" ว่าปูตินสั่งการปฏิบัติการดังกล่าวด้วยตนเอง ประเทศรัสเซียแย้งการมีส่วนเกี่ยวข้องของปูติน ผู้อำนวยการซีไอเอ จอห์น เบรนเนน ผู้อำนวยการเอฟบีไอ เจมส์ โคมีย์ (James Comey) และดีเอ็นไอ เจมส์ แคลปเพอร์ เห็นพ้องกันเรื่อง "ขอบเขต สภาพและเจตนา" ของการแทรกแซงของรัสเซียเพื่อสนับสนุนทรัมป์ บริษัทความมั่นคงไซเบอร์ ได้แก่ คราวด์สไตรก์ (CrowdStrike) ฟิเดลิสไซเบอร์ซีคัวริตี (Fidelis Cybersecurity) แมนเดียนท์ (Mandiant) ซีคัวร์เวิกส์ (SecureWorks) และเธรตคอนเนกต์ (ThreatConnect) แถลงว่ากลุ่มข่าวกรองรัสเซีย แฟนซีแบร์และโคซีแบร์ เป็นผู้ลงมือโจมตีไซเบอร์ดังกล่าว
ประธานาธิบดีโอบามาสั่งให้จัดทำรายงานการแทรกแซงการเลือกตั้งของต่างชาติ สมาชิกวุฒิสภาสหรัฐเรียกร้องการสอบสวนสองพรรค ประธานาธิบดีทรัมป์ปฏิเสธรายงานดังกล่าว และโจมตีราชการข่างกรองในแถลงการณ์ของคณะเปลี่ยนผ่าน ผู้ก่อตั้งวิกิลีกส์ จูเลียน อาสซานจ์ กล่าวว่ารัสเซียไม่เกี่ยวข้องกับการเผยแพร่ หัวหน้าฝ่ายข้างมากวุฒิสภาพรรครีพับลิกัน มิทช์ แม็กคอนเนล แสดงความมั่นใจในสำนักข่าวกรองสหรัฐและสนับสนุนการสอบสวนสองพรรค เช่นเดียวกับคณะกรรมาธิการข่าวกรองของวุฒิสภา ประธานาธิบดีโอบามาแถลงว่าสหรัฐจะตอบโต้รัสเซีย ในวันที่ 29 ธันวาคม สหรัฐกำหนดการลงโทษที่กว้างขวางที่สุดต่อรัสเซียนับแต่สงครามเย็น
เดบบี เรย์โนลส์

เดบบี เรย์โนลส์  ชื่อเกิด แมรี ฟรานเซส เรย์โนลส์ (1 เมษายน ค.ศ. 1932 – 28 ธันวาคม ค.ศ. 2016) เป็นนักแสดง นักร้อง นักธุรกิจ นักประวัติศาสตร์ภาพยนตร์ และนักมนุษยธรรมชาวอเมริกัน เธอแจ้งเกิดกับบท เฮเลน เคน ในภาพยนตร์ปี ค.ศ. 1950 เรื่อง "Three Little Words" ซึ่งเธอได้รับการเสนอชื่อเข้าชิงรางวัลลูกโลกทองคำ สาขานักแสดงหน้าใหม่ยอดเยี่ยม อย่างไรก็ตามบทนำแรกของเธอคือบท เคที เซลเดน จากเรื่อง "Singin' in the Rain" ในปี ค.ศ. 1952 ขณะที่เธออายุ 19 ปี ผลงานอื่นที่ประสบความสำเร็จเช่น "The Affairs of Dobie Gillis" (1953), "Susan Slept Here" (1954), "Bundle of Joy" (เสนอชื่อชิงลูกโลกทองคำ 1956), "The Catered Affair" (ชนะนักแสดงสมทบรางวัลสมาคมนักวิจารณ์อเมริกา 1956), และ "Tammy and the Bachelor" (1957) ที่เธอได้ร้องเพลง "Tammy" ที่ขึ้นอันดับ 1 บนชาร์ตบิลบอร์ด ในปี ค.ศ. 1959 เธอออกอัลบั้มป็อปที่ชื่อ "Debbie"
เธอแสดงในเรื่อง "How the West Was Won" (1963) และ "The Unsinkable Molly Brown" (1964), ผลงานภาพยนตร์อัตชีวประวัติของ มอลลี บราวน์ ซึ่งจากเรื่องนี้ทำให้เธอได้รับการเสนอชื่อเข้าชิงรางวัลออสการ์สาขานักแสดงนำหญิงยอดเยี่ยม ผลงานภาพยนตร์อื่นของเธอได้แก่ "The Singing Nun" (1966), "Divorce American Style" (1967), "What's the Matter with Helen?" (1971), "Mother" (เสนอชื่อลูกโลกทองคำ 1996) และ "In & Out" (1997) เรย์โนลส์ยังเป็นนักแสดงคาบาเรต์ ในปี ค.ศ. 1979 เธอก่อตั้งเดบบีเรย์โนลส์แดนซ์สตูดิโอในนอร์ทฮอลลีวูด ซึ่งยังคงเปิดอยู่ในทุกวันนี้
วันที่ 28 ธันวาคม ค.ศ. 2016 เสียชีวิตด้วยอาการเส้นเลือดในสมองแตก หลังจากที่ลูกสาวของเธอ แคร์รี ฟิชเชอร์เสียชีวิตก่อนหน้านั้น 1 วัน
เทศกาลเพลงโอตี

การประกวดเพลงชิงชนะเลิศแห่งไอบีเรียและลาตินอเมริกา หรือเรียกโดยทั่วไปว่า เทศกาลเพลงโอตี  คือการประกวดเพลงประจำปี ในกลุ่มประเทศที่เป็นสมาชิก องค์การโทรคมนาคมแห่งไอบีเรียและลาตินอเมริกา (Organización de Telecomunicaciones de Iberoamérica: OTI) โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง
ชตวร์มอัพไทลุง

ชตวร์มอัพไทลุง ([ˈʃtʊʁmʔapˌtaɪlʊŋ] แปลว่า "กองกำลังพายุ") มีชื่อย่อว่า เอ็สอา  เป็นหน่วยกองกำลังกึ่งทหารเดิมของพรรคนาซี
ชตวร์มอัพไทลุงมีบทบาทสำคัญในการก้าวขึ้นสู่อำนาจของอดอล์ฟ ฮิตเลอร์ ในคริสต์ทศวรรษ 1920–1930 โดยมีวัตถุประสงค์หลักในการคุ้มกันการเคลื่อนทัพและการระดมพลของนาซี เข้าก่อกวนการประชุมพรรคฝ่ายค้าน สู้กับหน่วยกึ่งทหารของฝ่ายตรงข้าม เช่น สันนิบาตนักสู้แนวหน้าสีแดงของพรรคคอมมิวนิสต์แห่งเยอรมนี รวมถึงสร้างความหวาดกลัวให้แก่ผู้นิยมสหภาพแรงงาน ชาวโรมานีหรือยิปซี และโดยเฉพาะอย่างยิ่งชาวยิว เช่นในช่วงการคว่ำบาตรชาวยิวของนาซี
ชตวร์มอัพไทลุงบ้างก็รู้จักในยุคสมัยนั้นว่า "พวกชุดกากี"  ทำนองเดียวกับกลุ่มชุดดำของมุสโสลินี ชตวร์มอัพไทลุงมียศกึ่งทหารเป็นของตนเองซึ่งต่อมานำไปใช้กับกลุ่มนาซีหลายกลุ่ม โดยกลุ่มที่เป็นหัวหน้าก็เช่นกลุ่มชุทซ์ชตัฟเฟิล ซึ่งเคยอยู่ภายใต้กลุ่มชตวร์มอัพไทลุงก่อนแยกตัวออกมาภายหลัง เหตุที่ใช้ชุดกากีเพราะว่าในสงครามโลกครั้งที่ 1 มีชุดเหล่านี้จำนวนมากและราคาถูก เนื่องจากได้เคยมีการสั่งชุดนี้สำหรับทหารที่ถูกส่งไปประจำการในอาณานิคมแอฟริกาของเยอรมนี
ชตวร์มอัพไทลุงสูญเสียอำนาจหลังจากฮิตเลอร์สั่งให้มีการฆ่าล้างอย่างโหดเหี้ยมในเหตุการณ์คืนมีดยาว และถูกแทนที่โดยชุทซ์ชตัฟเฟิล แต่ชตวร์มอัพไทลุงก็ยังไม่ถูกเลิกถาวรจนกระทั่งอาณาจักรไรช์ที่ 3 ยอมจำนนต่อฝ่ายสัมพันธมิตรใน ค.ศ. 1945
วงการร้าย วงการรัก

วงการร้าย วงการรัก  เป็นรายการโทรทัศน์ประเภทละครชุด แนวดราม่า เค้าโครงเรื่อง กานต์ระพี ธนาชัยบุญญาพัชร์ บทประพันธ์ และบทโทรทัศน์ นำแสดงโดย นิดา พัชรวีระพงษ์, ภัครมัย โปตระนันท์, ลาภิสรา อินทรสูต ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์ เวลา 20.50 - 21.45 น. เริ่มออกฉายครั้งแรก ในวันที่ 3 ธันวาคม พ.ศ. 2559 จนถึงวันที่ 18 กุมภาพันธ์ พ.ศ. 2560
ครั้งแรกกับเดิมที่ละครชุดเรื่องนี้จะออกอากาศอย่างเป็นทางการในวันที่ 30 ตุลาคม พ.ศ. 2559แต่เนื่องจากการสวรรคตของพระบาทสมเด็จพระปรมินทรมหาภูมิพลอดุลยเดช เมื่อวันที่ 13 ตุลาคม ปีเดียวกัน ส่งผลให้รายการบันเทิงต่างๆถูกงดชั่วคราวเป็นเวลา 30 วัน จึงมีการเลื่อนการออกอากาศตอนแรกไปเป็นวันที่ 3 ธันวาคม พ.ศ. 2559
ต่อมาในเมื่อวันที่ 7 กุมภาพันธ์ 2560 คณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ลงมติให้ทางช่อง 9 เอ็มคอตเอชดี ปรับระดับความเหมาะสมของละครเรื่องนี้จากเดิม น13+ เป็น น18+ ส่งผลให้ต้องปรับเวลาออกอากาศของละครเรื่องนี้เป็นเวลา 22:40 น. แต่ยังคงออกอากาศในวันเสาร์เช่นเดิม 
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่อง 9 เอ็มคอตเอชดี ละครสนุกครบ รอยยิ้มคับจอ 
 ทุกวันเสาร์ เวลา 20.50 – 21.45 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">วงการร้าย วงการรัก</td>
<th style="width: 33%;">ถัดไป</th>
</tr><tr style="text-align: center;">
<td> Part Time The Series วัยกล้าฝัน
</td>
<td> SHOCK THE SERIES คนเล่าผี
</td></tr>
</table>
เบลืยติกร์ สงครามรถถังประจัญบาน

เบลืยติกร์  หรือชื่อในภาษาไทยคือ สงครามรถถังประจัญบาน เป็นภาพยนตร์แนวแอคชัน และ สงครามของรัสเซียกำกับโดย Karen Shakhnazarov นอกจากนี้ "เบลืยติกร์" ยังได้รับการคัดเลือกในฐานะภาพยนตร์ของประเทศรัสเซียให้เข้าชิงรางวัลสาขาภาพยนตร์ภาษาต่างประเทศยอดเยี่ยม (Best Foreign Language Film) ในงานประกาศผลรางวัลออสการ์ ครั้งที่ 85 (85th Academy Awards) แต่ไม่ผ่านการคัดเลือกจากสถาบันศิลปะและวิชาการทางภาพยนตร์ ภาพยนตร์เรื่องนี้ได้โครงเรื่องจากนวนิยายของ Ilya Boyashov เรื่อง "Tankist, ili "Belyy tigr"" ("พลขับรถถังของ "รถถังไทเกอร์"")
420 (แก้ความกำกวม)

420 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อาดูย์ตันต์เอโวเปรวอสโฮดีเตลสตวา

อาดูย์ตันต์เอโวเปรวอสโฮดีเตลสตวา  เป็นมินิซีรีสของสหภาพโซเวียตมีทั้งหมด 5 ตอน ออกอากาศทางโทรทัศน์ครั้งแรกในปี 1969 โดยมีเนื้อหาเกี่ยวกับสงครามกลางเมืองรัสเซีย โดยเนื้อเรื่องจะเล่าเนื้อหาเกี่ยวกับ ผู้หมวด Pavel Koltsov สายลับที่ทำงานให้กับ ตำรวจลับโซเวียต โดยแทรกซึมกองทัพ white Volunteer Army ซึ่งอยู่ในภายได้บังคับบัญชาของ นายพล Kovalevsky
คริสต์ทศวรรษ 2020

คริสต์ทศวรรษ 2020  คือคริสต์ทศวรรษปัจจุบันตามปฏิทินกริกอเรียน เริ่มต้นเมื่อวันที่ 1 มกราคม ค.ศ. 2020 และจะสิ้นสุดลงในวันที่ 31 ธันวาคม ค.ศ. 2029
ทศวรรษ 2020 เริ่มต้นขึ้นท่ามกลางการระบาดทั่วของโควิด-19 มีการรายงานการพบเชื้อไวรัสชนิดใหม่เป็นครั้งแรกในวันที่ 31 ธันวาคม 2019 แม้ว่าจะมีการคาดการณ์ว่าการติดเชื้อครั้งแรกอาจเกิดขึ้นก่อนหน้านั้นประมาณหนึ่งเดือน
ระบบปฏิบัติการสำหรับอุปกรณ์พกพา

ระบบปฏิบัติการสำหรับอุปกรณ์พกพา  เป็นระบบปฏิบัติการชนิดที่ใช้กับสมาร์ทโฟน แท็บเล็ต พีดีเอ หรืออุปกรณ์เคลื่อนที่อื่นๆ โดยจะมีคุณสมบัติต่างๆ เช่นเดียวกับที่มีในคอมพิวเตอร์ส่วนบุคคล แต่จะเพิ่มคุณสมบัติอื่นๆ ที่มีประโยชน์และจำเป็นต่อการใช้งานบนอุปกรณ์เคลื่อนที่โดยเฉพาะ เช่น จอสัมผัส บลูทูธ จีพีเอส ฯลฯ
ระบบปฏิบัติการอุปกรณ์พกพาในอดีต.
ในอดีตคือ วินโดวส์โฟน, ซิมเบียน, แบล็คเบอร์รี่เทน, บาดา และมีโก
วิดีโอบล็อก

วิดีโอบล็อก หรือ วิดีโอล็อก  มักย่อว่า วล็อก (vlog; /ˈvlɒɡ/) คือรูปแบบของบล็อกที่เป็นวิดีโอ วล็อกมักเป็นการตรึงวิดีโอ (หรือลิงก์วิดีโอ) รวมเข้ากับข้อความ รูปภาพ และข้อมูลอภิพันธุ์อื่น ๆ อีกทั้งรายการนี้ยังสามารถบันทึกได้เป็นหนึ่งตอนจบหรือตัดแบ่งเป็นหลายตอนก็ได้ ปัจจุบันวล็อกได้รับความนิยมอย่างมากบนยูทูบ
เซมนัดซัตมกโนเวนีย์เวสนืย

เซมนัดซัตมกโนเวนีย์เวสนืย  เป็นมินิซีรีสของสหภาพโซเวียตมีทั้งหมด 12 ตอน ออกอากาศทางโทรทัศน์ครั้งแรกในปี 1973 กำกับการแสดงโดย Tatyana Lioznova โดยมีเค้าโครงของนวนิยายเรื่องเดียวกันของ Yulian Semyonov 
เซมนัดซัตมกโนเวนีย์เวสนืย เป็นเรื่องราวเกี่ยวกับ Maxim Isaev สายลับโซเวียตที่ทำงานจารกรรมในนาซีเยอรมนีโดยใช้ชื่อ Max Otto von Stierlitz ซึ่งรับบทโดย Vyacheslav Tikhonov
เซมนัดซัตมกโนเวนีย์เวสนืยกลายเป็นซีรีสที่เป็นที่นิยมในสหภาพโซเวียตนอกจากนี้เซมนัดซัตมกโนเวนีย์เวสนืยยังเป็นหนึ่งในซีรีสที่ยังเป็นที่นิยมในประวัติศาสตร์ละครซีรีสของรัสเซีย
นักแสดง.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ใบตอง

ใบตองหรือใบกล้วย คือใบของต้นกล้วย มีการนำมาใช้หลากหลาย เพราะมีขนาดใหญ่ ยืดหยุ่น กันน้ำและสามารถนำมาตกแต่งได้ มีการใช้ใบกล้วยในการทำอาหาร ห่ออาหารและเป็นภาชนะอาหารอย่างกว้างขวางในประเทศเขตร้อนชื้นหรือกึ่งเขตร้อนชื้น มีการนำมาใช้ตกแต่งและใช้เพื่อเป็นสัญลักษณ์ในพิธีกรรมความเชื่อของฮินดูและพุทธ ในบ้านดั้งเดิมของเขตร้อนชื้น มีการนำมาใช้ทำหลังคาหรือรั้ว โดยทำมาใช้ใบกล้วยแห้ง แต่เดิมใบกล้วยและใบต้นปาล์ม เป็นพื้นผิวที่ใช้สำหรับเขียนในหลายประเทศของอเมริกาใต้และอเมริกาตะวันออกเฉียงใต้
รัสเซีย-1

รัสเซีย-1 (รัสเซีย: Россия-1) เป็นสถานีโทรทัศน์ในการกำกับของรัฐบาลรัสเซียภายใต้บรรษัทกิจการวิทยุโทรทัศน์แห่งสหพันธรัฐรัสเซีย (รัสเซีย: Всероссийская государственная телевизионная и радиовещательная компания) หรือ VGTRK (รัสเซีย: ВГТРК) เริ่มออกอากาศครั้งแรกเมื่อวันที่ 13 พฤษภาคม พ.ศ. 2534 โดยสืบทอดคลื่นความถี่การออกอากาศจากสถานีวิทยุโทรทัศน์กลางแห่งสหภาพโซเวียต ช่องรายการรวมสหภาพช่อง 2 โดยแรกเริ่มออกอากาศในชื่อ Russian Television (รัสเซีย: Российское телевидение) ก่อนเปลี่ยนชื่อเป็น RTR (รัสเซีย: РТР) และ รัสเซีย (รัสเซีย: Россия) ตามลำดับ โดยชื่อปัจจุบันเริ่มใช้ในปี พ.ศ. 2553
รายการที่ออกอากาศ เน้นรายการข่าว (ภายใต้ตราสินค้ารายการข่าว "เวสติ" (รัสเซีย: Вести)) โดยมีข่าวภาคหลักออกอากาศในเวลา 20:00 น. นอกจากนี้ยังมีช่วงเวลารายการภูมิภาคในชื่อ "เมสโนสเวรียเมีย" (รัสเซีย: Местное время) รวมถึงรายการบันเทิงต่างๆอีกด้วย
รัสเซีย-1 เริ่มออกอากาศคู่ขนานด้วยระบบโทรทัศน์ความละเอียดสูงผ่านโทรทัศน์ดาวเทียมในชื่อ รัสเซีย-1 เอชดี เมื่อวันที่ 1 กรกฎาคม พ.ศ. 2559 ซึ่งรายการทุกรายการของรัสเซีย-1 ซึ่งออกอากาศคู่ขนานกัน ยกเว้นโฆษณาคั่นรายการซึ่งจะแยกออกจากกัน ทั้งนี้ สำหรับรัสเซีย-1 ในระบบความคมชัดมาตรฐานยังคงออกอากาศในอัตราส่วน 4:3 และในวันที่ 16 มกราคม พ.ศ. 2560 รัสเซีย-1 จะดำเนินการปรับอัตราส่วนจอในการออกอากาศเป็น 16:9
บันทึกการประชุมฮ็อสบัค

บันทึกการประชุมฮ็อสบัค  คือบันทึกสรุปการประชุมเมื่อวันที่ 5 พฤศจิกายน ค.ศ. 1937 ระหว่างเผด็จการนาซีเยอรมัน อดอล์ฟ ฮิตเลอร์ และคณะผู้นำทางการทหารและการต่างประเทศของเขา ซึ่งได้มีการร่างนโยบายการแผ่ขยายอาณาเขตเยอรมนีในอนาคตของฮิตเลอร์ขึ้นมา การประชุมครั้งนี้จึงถือว่าเป็นจุดหักเหในนโยบายการต่างประเทศของฮิตเลอร์ เนื่องจากถือว่าเป็นจุดเริ่มต้นของนโยบายอันสุดโต่งและรุนแรง โดยแผนการแผ่ขยายอาณาเขตในทวีปยุโรปถูกร่างขึ้นมาอย่างคร่าว ๆ ทั้งนี้ในบันทึกการประชุมดังกล่าวระบุว่าฮิตเลอร์ไม่ต้องการทำสงครามกับสหราชอาณาจักรและฝรั่งเศสในปี ค.ศ. 1939 เพียงแต่ต้องการทำสงครามปล้นสะดมขนาดย่อม ๆ เพื่อช่วยพยุงเศรษฐกิจอันฝืดเคืองของเยอรมนีเท่านั้น
บันทึกการประชุมนี้ถูกตั้งชื่อตามผู้เก็บรักษาการประชุมและนายทหารคนสนิทของฮิตเลอร์ นายพลเคานต์ฟรีดริช ฮ็อสบัค ซึ่งนอกจากนายพลฮ็อสบัคแล้ว ผู้เข้าร่วมประชุมในครั้งนี้ได้แก่ รัฐมนตรีกระทรวงการต่างประเทศ บารอนค็อนสตันทีน ฟ็อน น็อยราท, จอมพล ฟ็อน บล็อมแบร์ค (รัฐมนตรีกระทรวงไรชส์แวร์), นายพลแวร์เนอร์ ฟ็อน ฟริทช์ (ผู้บัญชาการใหญ่กองทัพบก), พลเรือเอก เอริช เรเดอร์ (ผู้บัญชาการใหญ่กองทัพเรือ) และจอมพล แฮร์มัน เกอริง (ผู้บัญชาการใหญ่กองทัพอากาศ)
หยาง ไฉ่นี

หยาง ไฉ่นี (อักษรโรมัน: Charlie Yeung) เป็นนักแสดงหญิงชาวจีน ที่เป็นที่รู้จักจากภาพยนตร์รักคลาสสิคเรื่อง ม่านประเพณี รักเรานี้ชั่วนิรันดร์ (The Lovers 梁祝) ผลงานของผู้กำกับ ฉีเคอะ ในปี 1994 และมีและผลงานการร้องเพลงประกอบหนังคู่กับนักร้องชายชาวจีนอู๋ฉีหลง ที่แสดงภาพยนตร์ร่วมกัน โดยภาพยนตร์ ม่านประเพณี รักเรานี้ชั่วนิรันดร์ ได้ส่งให้ หยางไฉ่นี และ อู๋ ฉีหลง โด่งดังเป็นคู่รักคู่ขวัญทั้งในจอและนอกจอ ภาพยนตร์เรื่องนี้ยังคงเป็นภาพยนตร์จีนที่ประสบความสำเร็จทั้งการคว้ารางวัลและการตอบรับจากแฟนหนังชาวจีนอย่างท่วมท้น
ขีวิตส่วนตัว หยางไฉ่นี คบหาแฟนหนุ่มชาวสิงคโปร์ กู้จ้าวเซียะ (Khoo Shao Tze) เป็นเวลาเกือบ 20 ปี โดยเริ่มดูใจตั้งแต่ปี 1993 ต่อเนื่องมาในปี 1997 หยางไฉ่นี ประกาศออกจากวงการบันเทิง เพื่อไปทำธุรกิจและใช้ชีวิตอยู่กินร่วมกับแฟนหนุ่ม กู้จ้าวเซียะ ก่อนจะแจ้งข่าวงานแต่งงานใน เหว่ยปั๋ว Weibo ของเธอ ในการจัดงานแต่งงานอย่างเป็นทางการยิ่งใหญ่ ในวันที่ 2 พฤศจิกายน 2013 มีมูลค่างานแต่งงานถึง 50 ล้านบาท แหวนแต่งงาน 2 กะรัต โดยมีคนสนิทในวงการบันเทิงและแขกผู้มีเกียรติเข้าร่วมงานกว่า 300 คน
หยางไฉ่นี คลอดลูกชายฝาแฝด 2 คน ในวันที่ 27 เมษายน 2017 ทั้งหยางไฉ่นีและสามี กู้จ้าวเซียะ (Khoo Shao Tze) เป็นคาทอลิคทั้งคู่ จึงตั้งชื่อลูกตามชื่อศักดิ์สิทธิ์ ว่า Ignatius Khoo และ Aloysius Khoo ปัจจุบันหยางไฉ่นีกับสามีและลูกของเธอใช้ชีวิตอยู่ที่สิงคโปร์
กีฬาเคอร์ลิงในโอลิมปิกฤดูหนาว 2018

กีฬาเคอร์ลิงในโอลิมปิกฤดูหนาว 2018 เป็นการแข่งขันกีฬาเคอร์ลิงในโอลิมปิกฤดูหนาว ที่จัดขึ้นในเมืองพย็องชัง, ประเทศเกาหลีใต้ ระหว่างวันที่ 8–25 กุมภาพันธ์ พ.ศ. 2561 โดยได้จัดแข่งขันขึ้นที่ ศูนย์กีฬาเคอร์ลิงคังนึง ซึ่งครั้งนี้เป็นครั้งที่ 7 ที่กีฬาเคอร์ลิงได้บรรจุในกีฬาโอลิมปิกฤดูหนาว
การแข่งขันกีฬาเคอร์ลิงครั้งนี้มีการแข่งขันทั้งหมด 3 รายการ คือ ประเภททีมชาย ประเภททีมหญิง และประเภททีมผสม โดยแต่ละรายการจะมีนักกีฬา 116 คน จาก 10 ประเทศ
ตารางการแข่งขัน.
การแข่งขันกีฬาเคอร์ลิงจะเริ่มแข่งขันก่อนพิธีเปิดหนึ่งวัน และสิ้นสุดก่อนถึงพิธีปิดหนึ่งวัน ซึ่งเป็นกีฬาชนิดเดียวที่จัดแข่งขันทุกวัน 
รอบคัดเลือก.
การคัดเลือกนักกีฬาเข้าแข่งขันกีฬาเคอร์ลิงในโอลิมปิกฤดูหนาว 2018 ประเภททีมชาย และทีมหญิง จะใช้คะแนนผลงานในการแข่งขันเคอร์ลิงชิงแชมป์โลก 2016 และ 2017 โดยจะประกาศนักกีฬาที่เข้ารอบทั้งหมด 7 ประเทศ ในช่วงฤดูใบไม้ผลิ ของปี พ.ศ. 2560 และอีก 2 ประเทศ จะมาจากการแข่งขันรอบคัดเลือก ส่วนประเทศเกาหลีใต้ได้เข้ารอบอัตโนมัติในฐานะเจ้าภาพ 
การคัดเลือกนักกีฬาเข้าแข่งขันกีฬาเคอร์ลิงในโอลิมปิกฤดูหนาว 2018 ประเภททีมผสม จะใช้คะแนนผลงานในการแข่งขันเคอร์ลิงชิงแชมป์โลก 2016 และ 2017 โดยจะประกาศนักกีฬาที่เข้ารอบทั้งหมด 7 ประเทศ ในช่วงฤดูใบไม้ผลิ ของปี พ.ศ. 2560 ส่วนประเทศเกาหลีใต้ได้เข้ารอบอัตโนมัติในฐานะเจ้าภาพ 
ประเทศที่เข้าร่วม.
มีนักกีฬาทั้งหมด 113 คนจาก 13 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
<templatestyles src="การอ้างอิง/styles.css"/>ก ประเทศที่เข้าร่วมครั้งแรก
การเขียนโปรแกรมเชิงฟังก์ชัน

ในวิทยาการคอมพิวเตอร์ การเขียนโปรแกรมเชิงฟังก์ชันเป็นกระบวนทัศน์การเขียนโปรแกรมที่รูปแบบการสร้างโครงสร้างและส่วนประกอบของโปรแกรมคอมพิวเตอร์ซึ่งปฏิบัติต่อการคำนวณว่าเป็นการประเมินผลฟังก์ชันทางคณิตศาสตร์และหลีกเลี่ยงการเปลี่ยนแปลงสถานะและข้อมูลที่เปลี่ยนแปลงได้
โดยเป็นกระบวนทัศน์การเขียนโปรแกรมเชิงประกาศซึ่งหมายความหรือการประกาศแทนข้อความสั่ง ในโปรแกรมเชิงฟังก์ชัน ค่าผลลัพธ์ของฟังก์ชันขึ้นอยู่กับ[ อาร์กิวเมนต์]ที่นำเข้าสู่ฟังก์ชันเท่านั้น ดังนั้นการเรียกฟังก์ชัน f สองครั้งด้วยค่าอาร์กิวเมนต์ x เดียวกันจะให้ค่าผลลัพธ์ f(x) เท่ากันทุกครั้ง การกำจัดผลข้างเคียง ได้แก่ การเปลี่ยนแปลงสถานะที่ไม่ขึ้นกับสิ่งที่นำเข้าฟังก์ชัน สามารถทำให้ง่ายขึ้นที่จะทำความเข้าใจและพยากรณ์พฤฒิกรรมของโปรแกรมซึ่งเป็นหนึ่งในแรงจูงใจของการพัฒนาของการเขียนโปรแกรมเชิงฟังก์ชัน
การเขียนโปรแกรมเชิงฟังก์ชันมีรากฐานมาจากแคลคูลัสแลมบ์ดาซึ่งเป็นระบบรูปนัยที่พัฒนาในคริสต์ทศวรรษ 1930 เพื่อค้นEntscheidungsproblem นิยามของฟังก์ชัน การประยุกต์ฟังก์ชัน และการเรียกซ้ำ ภาษาการใส่รายละเอียดเพิ่มจากแคลคูลัสแลมบ์ดา กระบวนทัศน์การเขียนโปรแกรมเชิงประกาศที่เป็นที่รู้จักอื่น ๆ "การเขียนโปรแกรมเชิงตรรกะ" มีพื้นฐานอยู่บนความสัมพันธ์เชิงตรรกะ
ในกลับโปรแกรมเชิงคำสั่งเปลี่ยนสถานะด้วยคำสั่งในภาษาต้นทาง ตัวอย่างที่ง่ายที่สุดคือการกำหนดค่า การเขียนโปรแกรมเชิงคำสั่งไม่มีฟังก์ชันในความหมายแบบคณิตศาสตร์แต่มีในความหมายแบบซับรูทีน ซึ่งมีผลข้างเคียงที่อาจะเปลี่ยนค่าของสถานะของโปรแกรมได้ ฟังก์ชันที่ไม่คืนค่าจึงสมเหตุสมผลเพราะขาดความโปร่งใสในการอ้างอิง ได้แก่นิพจน์เดียวกันทางภาษาสามารถให้ผลลัพธ์ที่มีค่าต่างกันได้ในเวลาที่ต่างกันขึ้นกับสถานะของโปรแกรมที่กำลังกระทำการ
ภาษาโปรแกรมเชิงฟังก์ชันโดยเฉพาะภาษาโปรแกรมเชิงฟังก์ชันบริสุทธิ เช่น ภาษาโฮปถูกในความสำคัญในวงการวิชาการมากกว่าในการพัฒนาซอฟต์แวร์เชิงพาณิชย์ อย่างไรก็ตามภาษาโปรแกรมที่มีชื่อเสียงซึ่งสนับสนุนการเขียนโปรแกรมเชิงฟังก์ชัน เช่น ภาษาคอมมอนลิสป์ ภาษา Scheme ภาษา Clojure ภาษา Wolfram (หรือ ภาษา Mathematica) ภาษา Racket ภาษาเออร์แลง ภาษา OCaml ภาษา Haskell และภาษาเอฟชาร์ป ใช้ในโปรแกรมประยุกต์เชิงอุตสาหกรรมและเชิงพาณิชย์โดยองค์กรอย่างกว้างขวาง การเขียนโปรแกรมเชิงฟังก์ชันยังได้รับการรองรับในภาษาเขียนโปรแกรมเฉพาะทางบางภาษา เช่น ภาษาอาร์ (สถิติ) ภาษาเจ ภาษาเค และภาษาคิวจาก Kx Systems (การวิเคราะห์ทางการคลัง) XQuery/XSLT (เอกซ์เอ็มแอล) และภาษาโอปอล ภาษาเชิงประกาศเฉพาะทางที่ใช้งานอย่างกว้างขวางเช่น ภาษาสอบถามเชิงโครงสร้าง และ Lex/Yacc ใช้บางส่วนประกอบของการเขียนโปรแกรมเชิงฟังก์ชันโดยเฉพาะใน eschewing วัตถุที่เปลี่ยนแปลงได้.
การเขียนโปรแกรมเชิงฟังก์ชันสามารถทำได้ในภาษาที่ไม่ได้ออกมาเฉพาะสำหรับการเขียนโปรแกรมเชิงฟังก์ชัน ตัวอย่างเช่น ภาษาเพิร์ลซึ่งเป็นภาษาโปรแกรมเชิงคำสั่งมีบทหนึ่งของหนังสือที่อธิบายว่าประยุกต์แนวคิดการเขียนโปรแกรมเชิงฟังก์ชันอย่างไร นี้ยังเป็นจริงสำหรับภาษาพีเอชพี C++11, ภาษาจาวา 8 และภาษาซีชาร์ป 3.0 ภาษาจูเลียก็เสนอความสามารถการเขียนโปรแกรมเชิงฟังก์ชันเช่นกัน กรณีที่น่าสนใจคือภาษาสกาลา – มักเขียนในเชิงฟังก์ชัน แต่ก็มีการแสดงตนของผลข้างเคียงและสถานะที่เปลี่ยนแปลงได้ ซึ่งทำให้จัดอยู่ในบริเวณสีเทาระหว่างภาษาเชิงคำสั่งและเชิงฟังก์ชัน
พอล ออร์นดอร์ฟ

พอล พาร์เลต ออร์นดอร์ฟ จูเนียร์ (Paul Parlette Orndorff, Jr.) หรือที่รู้จักกันดีในนาม "มิสเตอร์วอนเดอร์ฟูล" พอล ออร์นดอร์ฟ ("Mr. Wonderful" Paul Orndorff) เป็นนักมวยปล้ำอาชีพที่เกษียณอายุชาวอเมริกันสังกัด WWF และ WCW ได้เข้าสู่หอเกียรติยศดับเบิลยูดับเบิลยูอีประจำปี 2005
ประวัติ.
ถ้าพูดถึงหนึ่งในนักมวยปล้ำที่ใช้ท่าไม้ตายอย่าง Piledriver แล้วละก็ เราคงนึกชื่อของดิอันเดอร์เทเกอร์หรือเคนปรากฏขึ้นมาก่อนเป็นคนแรกๆ แน่นอน แต่เอาจริงแล้วนักมวยปล้ำที่นำท่านี้มาใช้ในการปล้ำจนโด่งดังนั้นกลับไม่ใช่ใครที่ไหนแต่เป็น "Mr. Wonderful" Paul Orndorff นักมวยปล้ำจอมแสบที่เคยเปิดศึกกับ Hulk Hogan อย่างเมามันมาแล้วนั่นเอง
เขาเป็นอดีตนักอเมริกันฟุตบอลที่ผันตัวมาเป็นนักมวยปล้ำด้วยบุคลิกรูปร่างแข็งแกร่งอันเนื่องจากมีพื้นฐานจากกีฬาชนิดนี้ทำให้เขาได้รับการผลักดันอย่างรวดเร็วในฐานะนักมวยปล้ำผู้หลงใหลความงามของกล้ามเนื้อและความแข็งแกร่งของตัวเอง
แน่นอนว่าชื่อของเขาโด่งดังหลังการหักหลังคู่แท็กทีมของตัวเองอย่าง Hulk Hogan อย่างเจ็บแสบนำไปสู่การเป็นฝ่ายอธรรมภายใต้การนำของผู้จัดการสมองใสอย่าง Bobby Heenan ที่ทำให้มีโอกาสชิงแชมป์อินเตอร์และแชมป์โลก แต่ก็ไม่ได้ทั้งหมด ก่อนจะย้ายออกจาก WWE ไปปล้ำในสมาคม WCW และเลิกปล้ำที่นั่นพร้อมเกียรติยศอย่างแชมป์ทีวีของ WCW และแชมป์แท็กทีมเท่านั้นเอง
กระนั้นตัวของเขาก็ได้ทิ้งมรดกในวงการเอาไว้ในฐานะนักมวยปล้ำกิมมิคหลงตัวเองที่ต่อมาได้สืบทอดต่อไปยังนักมวยปล้ำรุ่นหลังๆ ที่เจริญรอยตามเขา รวมทั้งท่าไม้ตายอย่าง Piledriver เองก็มีผู้ใช้ท่านี้มากมายในกาลต่อมา
หวายจากจำ

หวายจากจำ ชื่อวิทยาศาสตร์: "Daemonorops calicarpa" เป็นหวายกอเจริญเป็นพุ่ม ออกดอกแล้วตาย เกือบจะไม่มีลำต้น ไม่ปีนป่ายบนต้นไม้อื่น ใบใช้มุงหลังคา เปลือกนอกของก้านใบใช้สานตะกร้า พบทั่วไปในคาบสมุทรมลายู และตอนเหนือของเกาะสุมาตรา
หวายมน

หวายมนหรือหวายส้ม หวายสามใบเถา (ชื่อวิทยาศาสตร์: "Calamus viminalis") เป็นหวายกอ ใบมีหลายแบบ มีมือเกี่ยวยาว กระจายพันธุ์ในไทย กัมพูชา คาบสมุทรมลายู เกาะสุมาตราและเกาะบาหลี ใช้จัดสานตะกร้าและทอเสื่อ
หวายดำ

หวายดำ (ชื่อวิทยาศาสตร์: "Calamus oxleyanus") เป็นหวายลำต้นเดี่ยวไม่ค่อยปีนป่าย พบในไทย มาเลเซีย และเกาะสุมาตรา ค่อนข้างหายากบนเกาะบอร์เนียว ใช้ทำไม้เท้า
ชมพู่ป่า

ชมพู่ป่า ชื่อวิทยาศาสตร์: "Syzygium aqueum" เป็นพืชในวงศ์ Myrtaceae เป็นไม้ยืนต้น ลำต้นมักโค้งงอ ใบเดี่ยว ขยี้แล้วไม่มีกลิ่นหรือมีกลิ่นเล็กน้อย ก้านยาว ดอกช่อออกตามปลายกิ่งหรือซอกใบ กลีบเลี้ยงรูปหลอด กลีบดอกสีขาวแกมเหลือง เกสรตัวผู้จำนวนมาก ผลสด ทรงคล้ายลูกข่าง มีหลายเมล็ด กลีบเลี้ยงติดที่ส่วนปลายของผล ผลสีขาวหรือแดง ฉ่ำน้ำ ผิวเป็นมันวาว ไม่มีกลิ่น เมล็ดขนาดเล็ก รูปกลม มีถิ่นกำเนิดในเอเชียตะวันออกเฉียงใต้ ผลคล้ายชมพู่แก้มแหม่ม แก่แล้วยังมีรสฝาด ในอินโดนีเซียใช้ใบอ่อนห่ออาหารว่างที่ทำจากข้าวเหนียวหมัก รสฝาดในผลเกิดจากแทนนิน
ก่อหัวหมู

ก่อหัวหมู ชื่อวิทยาศาสตร์: "Lithocarpus sootepensis" อยู่ในวงศ์ Fagaceae เป็นไม้ยืนต้น ขอบใบเรียบ ผลรูปกรวยคว่ำ มีกาบหุ้มผลรูปถ้วย เนื้อไม้ใช้ทำเครื่องมือ เผาถ่าน ผลแห้งใช้ตกแต่งบ้าน
หญ้าพง

หญ้าพง ชื่อวิทยาศาสตร์: "Sorghum propinquum" เป็นหญ้าอายุหลายปี มีเหง้ารูปป้อม ดอกช่อ เมล็ดรูปไข่กลับ แก่แล้วร่วง พบตั้งแต่อินเดียใต้ ศรีลังกา เอเชียตะวันออกเฉียงใต้และจีนตอนใต้ พบตามชายฝั่งแม่น้ำ เมล็ดใช้เป็นอาหารในยามขาดแคลนได้ ลำต้นใช้เป็นอาหารสัตว์ ในไต้หวันปลูกเป็นพืชอาหารสัตว์
ความขัดแย้งอิสราเอล–กาซา พ.ศ. 2557

วันที่ 8 กรกฎาคม 2557 กองกำลังป้องกันอิสราเอล (IDF) เปิดฉากปฏิบัติการโพรเทกทิฟเอดจ์ (ฮีบรู: מִבְצָע צוּק אֵיתָן
‎, "ปฏิบัติการปกป้องขอบแดน") ในฉนวนกาซาที่ฮะมาสควบคุม จากนั้น การโจมตีทางอากาศของอิสราเอลและการโจมตีด้วยจรวดของปาเลสไตน์นานเจ็ดสัปดาห์ ตลอดจนการระดมยิงและการต่อสู้ในการบุกครองภาคพื้นดินและการโจมตีผ่านอุโมงค์ข้ามชายแดน ทำให้มีผู้เสียชีวิตกว่า 2,100 คน ส่วนใหญ่เป็นชาวปาเลสไตน์
ความมุ่งหมายที่แถลงของปฏิบัติการของอิสราเอลคือหยุดการโจมตีด้วยจรวดจากกาซาสู่อิสราเอล ซึ่งกลุ่มแยกมิใช่ฮะมาสเริ่มต้นหลังการปราบปรามฮะมาสในเวสต์แบงก์ของอิสราเอล อันเนื่องจากการลักพาตัวและฆ่าวัยรุ่นชาวอิสราเอล 3 คนโดยสมาชิกฮะมาส และฮะมาสเองเริ่มหลังการโจมตีทางอากาศในวันที่ 6 กรกฎาคมซึ่งฆ่านักรบฮะมาสเจ็ดคนในข่านยูนิส (Khan Yunis) ในวันที่ 17 กรกฎาคม ปฏิบัติการขยายผลสู่การบุกครองภาคพื้นดินโดยมีความมุ่งหมายที่แถลงเพื่อทำลายระบบอุโมงค์ของกาซา
ในวันที่ 26 สิงหาคม IDF รายงานว่า ฮะมาส อิสลามญิฮาดและกลุ่มนักรบอื่นยิงจรวดและปืนครก 4,500 ลูกจากกาซาสู่อิสราเอล ขณะที่ IDF โจมตีเป้าหมาย 5,263 แห่งในกาซา มีอุโมงค์ที่ทราบถูกทำลายอย่างน้อย 34 แห่ง และสองในสามของคลังจรวด 10,000 แห่งของฮะมาสถูกใช้หมดหรือถูกทำลาย กระทรวงมหาดไทยปาเลสไตน์รายงานว่า จนถึงวันที่ 22 สิงหาคม มีระเบิดถูกทิ้งใส่กาซา 20,000 ตัน การหยุดยิงหลายครั้งล้มเหลวหรือหมดอายุ ในวันที่ 26 สิงหาคม มีการประกาศหยุดยิงปลายเปิด
ชาวกาซาเสียชีวิตระหว่าง 2,125 ถึง 2,310 (รวมเด็ก 495–578 คน) และได้รับบาดเจ็บระหว่าง 10,895 ถึง 11,100 คน ขณะที่ทหาร IDF 66 นาย พลเรือนอิสราเอล 5 คน และพลเรือนไทย 1 คนเสียชีวิต และทหาร IDF 450 นายและพลเรือนอิสราเอล 80 คนได้รับบาดเจ็บ กระทรวงสาธารณสุขกาซา สหประชาชาติและกลุ่มสิทธิมนุษยชนว่า ความสูญเสียของปาเลสไตน์ 70–75% เป็นพลเรือน อิสราเอลแถลงว่า 50% เป็นพลเรือน วันที่ 5 สิงหาคม สำนักงานเพื่อการประสานงานด้านมนุษยธรรมแห่งสหประชาชาติแถลงว่า ชาวปาเลสไตน์ 520,000 คนในฉนวนกาซา (ประมาณ 30% ของประชากร) อาจพลัดถิ่น ในจำนวนนี้ 485,000 คนต้องการความช่วยเหลืออาหารฉุกเฉิน และ 273,000 คนหลบภัยในโรงเรียนที่สหประชาชาติดำเนินการ 90 แห่ง ที่พักอาศัยในกาซา 17,200 หลังถูกทำลายทั้งหมดหรือได้รับความเสียหายอย่างหนัก และ 37,500 หลังได้รับความเสียหายแต่ยังอาศัยได้ ในอิสราเอลมีพลเรือนประมาณ 5,000 ถึง 8,000 คนหนีจากที่พักอาศัยเนื่องจากภัยคุกคามจากการโจมตีด้วยจรวดและปืนครก
ยูเฮ โอโนะ

ยูเฮ โอโนะ (1 กรกฎาคม ค.ศ. 1985 –) เป็นนักกีฬาฟุตบอลชาวญี่ปุ่น เขาเข้าแข่งขันในเจลีก ดิวิชัน 1 ให้แก่ทีมโตเกียว เวร์ดีใน ค.ศ. 2004 และ 2005 โดยได้ปรากฏตัวในช่วงดังกล่าว 2 ครั้ง
ยูเฮ โอโนะ ยังเคยได้รับการกล่าวถึงโดยสุรศักดิ์ ตังค์สุรัตน์ ซึ่งเป็นผู้ฝึกสอนสังกัดสโมสรฟุตบอลราชนาวี ว่าเป็นนักฟุตบอลที่สามารถทำผลงานได้ดี และในวันที่ 13 กรกฎาคม พ.ศ. 2557 ในการแข่งขันยามาฮ่าลีกวัน 2014 ที่จังหวัดชลบุรี ยูเฮ โอโนะ ได้เป็นหนึ่งในผู้ทำประตูชัยให้แก่ทีมสโมสรฟุตบอลราชนาวี เมื่อครั้งที่พบกับสโมสรฟุตบอลศรีราชา บ้านบึง นอกจากนี้ เขายังได้รับเลือกให้เป็นแมนอออฟเดอะแมตช์จากการแข่งขันนัดดังกล่าว
ดอลบี แอทมอส

ดอลบี แอทโมส  เป็นชื่อของระบบเสียงสำหรับโรงภาพยนตร์ระบบหนึ่งที่พัฒนาขึ้นโดยดอลบี แลบอราทอรี่ เปิดตัวอย่างเป็นทางการในเดือนเมษายน พ.ศ. 2555 โดยภาพยนตร์เรื่องนักรบสาวหัวใจมหากาฬ ของค่ายดิสนีย์ และพิกซาร์ ถือเป็นภาพยนตร์เรื่องแรกของโลกที่ใช้ระบบเสียงนี้ โดยออกฉายที่โรงภาพยนตร์ดอลบี เธียเตอร์ ในเขตฮอลลีวูด รัฐแคลิฟอร์เนีย สหรัฐอเมริกา ครั้งแรกในเดือนมิถุนายน พ.ศ. 2555 โดยได้รับเสียงตอบรับจากผู้ชมและผู้ให้บริการอย่างมาก จนมีการขอซื้อลิขสิทธิ์ไปติดตั้งอย่างล้นหลาม โดยใน พ.ศ. 2556 มีโรงภาพยนตร์ระบบเสียงดอลบี แอทโมสเปิดใหม่ในปีเดียวกว่า 300 โรงภาพยนตร์
ระบบเสียงดอลบี แอทโมส เป็นระบบเสียงที่พัฒนาต่อยอดจากความสำเร็จของระบบเสียงดอลบี เซอร์ราวนด์ 7.1 ที่ใช้อยู่ในโรงภาพยนตร์ทั่วๆ ไป แต่ในระบบดอลบี แอทโมส จะเน้นการจำลองสภาพเสียงจากสามแกนหลักคือ หน้า-หลัง ซ้าย-ขวา และด้านบน เพื่อให้เกิดสภาพเสียงโอบล้อมตัวผู้ชมแบบ 360 องศา อีกทั้งยังมีการประมวลผลด้านเสียงที่แยกจากกัน ซึ่งผู้สร้างภาพยนตร์จะต้องใช้ความคิดในการแยกสภาพเสียงให้แตกต่างจากระบบปกติ ว่าเสียงจุดนี้จะเกิดขึ้นจากลำโพงชุดไหนเป็นต้น
อุปกรณ์ชุดแรกของดอลบี แอทโมส มีชื่อเรียกว่า "ดอลบี แอทโมส ซีเนม่า โปรเซสเซอร์" (Dolby Atmos Cinema Processor) เป็นชุดอุปกรณ์ที่สามารถรับสัญญาณได้กว่า 128 แชนแนล และสามารถแยกสัญญาณเสียงออกไปหาตัวลำโพงได้มากที่สุดถึง 64 ตัวต่อหนึ่งโรงภาพยนตร์ อีกทั้งตัวลำโพงมีความสามารถในการแยกประมวลผลแบบอิสระจากกัน จึงทำให้การฟังเสียงจากภาพยนตร์มีความเหมือนอยู่ในเหตุการณ์จริงและสมบูรณ์แบบที่สุด อาทิ เสียงฝนตกจากเดิมที่มีเพียงเสียงรอบทิศทาง แต่ระบบเสียงดอลบี แอทโมส สามารถทำให้เกิดเสียงที่ตกลงมาจาก ฟ้าได้จริง หรือแม้กระทั่งฉากที่มีเฮลิคอปเตอร์ ก็สามารถได้ยินเสียงใบพัดและเครื่องกำลังบินอยู่เหนือศีรษะเราได้อย่างชัดเจน เป็นต้น
โรงภาพยนตร์ระบบเสียงดอลบี แอทโมสในประเทศไทย.
สำหรับประเทศไทย ระบบเสียงดอลบี แอทโมสเริ่มเข้ามามีบทบาทในเดือนเมษายน พ.ศ. 2556 โดยเอสเอฟ ซีเนม่าเป็นโรงภาพยนตร์ค่ายแรกที่นำระบบเสียงนี้มาใช้ โดยติดตั้งอยู่ในโรงภาพยนตร์ที่ 12 ของโรงภาพยนตร์เอสเอฟ เวิลด์ ซีเนม่า เซ็นทรัลเวิลด์ เน้นฉายภาพยนตร์ฟอร์มยักษ์จากต่างประเทศในช่วงแรก ต่อมาเมเจอร์ ซีนีเพล็กซ์ก็ได้เริ่มเปิดโรงภาพยนตร์ระบบเสียงนี้เพิ่มในสาขาต่างๆ ของเมเจอร์ ซีนีเพล็กซ์ โดยเริ่มจากโรงภาพยนตร์พารากอน ซีนีเพล็กซ์ เป็นสาขาแรก ปัจจุบัน เอสเอฟ ซีเนม่า เป็นผู้ที่มีโรงภาพยนตร์ระบบเสียงดอลบี แอทโมส มากที่สุดในประเทศไทย จากการพัฒนาโรงภาพยนตร์ซิกมา ซีเนสเตเดียม โรงภาพยนตร์แบบพรีเมียมขนาดใหญ่เพื่อกลุ่มลูกค้าระดับกลาง-บนโดยเฉพาะ 
ปัจจุบันโรงภาพยนตร์ระบบเสียงดอลบี แอทโมส มีสาขาที่เปิดให้บริการในประเทศไทยดังนี้
ส่วนตัวภาพยนตร์ในช่วงหลังเปิดตัวอย่างเป็นทางการในประเทศไทย ภาพยนตร์ที่เข้าฉายในระบบนี้ล้วนเป็นภาพยนตร์ฟอร์มยักษ์จากต่างประเทศทั้งหมด แต่สำหรับภาพยนตร์เรื่องตำนานสมเด็จพระนเรศวรมหาราช ภาค ๕ ยุทธหัตถีถือว่าเป็นภาพยนตร์ไทยเรื่องแรกที่ใช้ระบบเสียงนี้ โดยออกฉายในกรุงเทพมหานครตั้งแต่วันที่ 29 พฤษภาคม - 5 มิถุนายน พ.ศ. 2557 และหลังจากนั้นก็เริ่มมีภาพยนตร์ไทยเข้าฉายในระบบนี้มากขึ้น นั่นก็คือเรื่อง ฝากไว้..ในกายเธอที่ฉายในกรุงเทพมหานคร และเรื่อง ตำนานสมเด็จพระนเรศวรมหาราช ภาค ๖ อวสานหงสาที่ออกฉายในระบบดอลบี แอทโมสทั่วประเทศที่มีโรงภาพยนตร์ตั้งอยู่ (กรุงเทพฯ เชียงใหม่ และบุรีรัมย์)
วอลเลย์บอลชายชิงแชมป์โลก รุ่นอายุไม่เกิน 21 ปี

วอลเลย์บอลชายชิงแชมป์โลก รุ่นอายุไม่เกิน 21 ปี  หรือชื่อเดิม วอลเลย์บอลเยาวชนชายชิงแชมป์โลก  ตั้งแต่ ค.ศ. 2007 และ ค.ศ. 2011 เป็นการแข่งขันวอลเลย์บอลชายอายุไม่เกิน 21 ปี ซึ่งอยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี) 
การแข่งขันครั้งแรกได้รับจัดขึ้นในปี ค.ศ. 1977 ที่รีโอเดจาเนโร, ประเทศบราซิล และการแข่งขันได้รับการจัดขึ้นทุก ๆ 4 ปี สำหรับครั้งที่ 1 ถึง ครั้งที่ 3 และตั้งแต่ครั้งที่ 4 ได้รับการจัดขึ้นทุก ๆ 2 ปี โดยการแข่งขันครั้งล่าสุดจัดขึ้นที่ประเทศเม็กซิโก ในเมืองตีฮัวนาและเมคีกาลี และทีมชนะเลิศคือทีมชาติรัสเซีย
ทีมชาติรัสเซียเป็นประเทศที่ประสบความสำเร็จมากที่สุดในประวัติศาสตร์การแข่งขัน โดยชนะเลิศ 10 สมัย และรองชนะเลิศ 2 สมัย ทีมชาติบราซิลเป็นประเทศที่สองที่ประสบความสำเร็จมากที่สุด โดยชนะเลิศ 4 สมัย และรองชนะเลิศ 6 สมัย
การแข่งขันที่คล้ายกันสำหรับประเภททีมหญิงคือ วอลเลย์บอลหญิงชิงแชมป์โลก รุ่นอายุไม่เกิน 20 ปี
วอลเลย์บอลหญิงชิงแชมป์โลก รุ่นอายุไม่เกิน 21 ปี

วอลเลย์บอลหญิงชิงแชมป์โลก รุ่นอายุไม่เกิน 21 ปี  หรือชื่อเดิม วอลเลย์บอลเยาวชนหญิงชิงแชมป์โลก  ตั้งแต่ ค.ศ. 2007 ถึง ค.ศ. 2011 เป็นการแข่งขันวอลเลย์บอลชายอายุไม่เกิน 20 ปี ซึ่งอยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี) 
การแข่งขันครั้งแรกได้รับจัดขึ้นในปี ค.ศ. 1977 ที่ประเทศบราซิล และการแข่งขันได้รับการจัดขึ้นทุก ๆ 4 ปี สำหรับครั้งที่ 1 ถึง ครั้งที่ 3 และตั้งแต่ครั้งที่ 4 ได้รับการจัดขึ้นทุก ๆ 2 ปี โดยการแข่งขันครั้งล่าสุดจัดขึ้นที่อากวสกาเลียนเตส และเลออน ประเทศเม็กซิโก และทีมชนะเลิศคือทีมชาติจีน
เมื่อวันที่ 22 มีนาคม ค.ศ. 2022 คณะกรรมการบริหารของเอฟไอวีบี ได้ตัดสินใจเปลี่ยนประเภทอายุของการแข่งขันโดยเปลี่ยนประเภทอายุต่ำกว่า 20 ปีก่อนหน้านี้เป็นรุ่นอายุต่ำกว่า 21 ปี เพื่อให้เทียบเท่ากับการแข่งขันชิงแชมป์โลกชาย รุ่นอายุไม่เกิน 21 ปี
ทีมชาติบราซิลเป็นประเทศที่ประสบความสำเร็จมากที่สุดในประวัติศาสตร์การแข่งขัน โดยชนะเลิศ 6 สมัย และรองชนะเลิศ 5 สมัย ทีมชาติจีนเป็นประเทศที่สองที่ประสบความสำเร็จมากที่สุด โดยชนะเลิศ 4 สมัย
การแข่งขันที่คล้ายกันสำหรับประเภททีมชายคือ วอลเลย์บอลชายชิงแชมป์โลก รุ่นอายุไม่เกิน 21 ปี
วอลเลย์บอลชายทีมชาติบราซิล

วอลเลย์บอลชายทีมชาติบราซิล  เป็นตัวแทนของของประเทศบราซิล ทีมนี้ได้รับการบริหารโดยสหพันธ์วอลเลย์บอลแห่งบราซิล และเป็นส่วนหนึ่งในการแข่งขันวอลเลย์บอลระดับนานาชาติ ทีมชาติบราซิลได้ 3 เหรียญทองจากกีฬาโอลิมปิก, ชนะเลิศชิงแชมป์โลก 3 สมัย และชนะเลิศวอลเลย์บอลเวิลด์ลีก 9 สมัย ทีมชาติบราซิลเป็นทีมอันดับ 1 ของอันดับโลกเอฟไอวีบี ทีมนี้มักจะถูกเรียกว่า "ดรีมทีม" เนื่องจากอยู่ภายใต้ความสำเร็จของผู้ฝึกสอน เบอร์นาร์โด รีเซนเดอ
จัน นาก

จัน นาก
จัน นาก (Chan Nak) นักการเมืองชาวกัมพูชา เกิดเมื่อ 27 พฤษภาคม พ.ศ. 2435 ที่กัมพูชา เขาได้ดำรงตำแหน่งรัฐมนตรีของกัมพูชาหลายตำแหน่ง โดยได้เป็นรัฐมนตรีว่าการกระทรวงยุติธรรมเมื่อ พ.ศ. 2488 และระหว่าง พ.ศ. 2488 - 2489 อีก 1 สมัย เป็นรัฐมนตรีว่าการกระทรวงกิจการภายในระหว่าง พ.ศ. 2496 - 2497 และเป็นรัฐมนตรีว่าการกระทรวงสารสนเทศเมื่อ พ.ศ. 2496 - 2497 จัน นักได้ดำรงตำแหน่งนายกรัฐมนตรีกัมพูชาระหว่าง 23 พฤศจิกายน พ.ศ. 2496 - 7 เมษายน พ.ศ. 2497 เขาเสียชีวิตเมื่อ 7 พฤศจิกายน พ.ศ. 2497 ที่กรุงปารีส ประเทศฝรั่งเศส รวมอายุได้ 62 ปี
เสี่ยวหลงเปา

เสี่ยวหลงเปา (จีนตัวเต็ม: 小籠包; 
จีนตัวย่อ: 小笼包) เป็นติ่มซำแบบหนึ่งของจีน แปลตรงตัวว่าซาลาเปาในเข่งเล็ก เป็นอาหารเซี่ยงไฮ้ที่ได้รับความนิยมมากทางตอนใต้ของจีน มีต้นกำเนิดในสมัยซ่งเหนือ โดยแต่เดิมเป็นซาลาเปาลูกใหญ่ มีน้ำซุปอยู่ข้างใน เรียกทางเปา เมื่อราชสำนักซ่งเหนืออพยพหนีชนเผ่าจินลงใต้ ย้ายเมืองหลวงจากเมืองไคฟงมาเมืองหางโจว ทางเปาก็เป็นที่นิยมในหางโจว และปรับรูปแบบให้มีขนาดเล็กลงจนกลายเป็นเสี่ยวหลงเปาในปัจจุบัน
เสี่ยวหลงเปาทำจากแป้งขนมปังผสมกับแป้งสาลีอเนกประสงค์ ไม่ใส่ผงฟูหรือยีสต์ ไส้เป็นหมูสับมีน้ำซุปอยู่ข้างใน ซึ่งมาจากการใส่วุ้นที่มาจากการเคี่ยวหนังหมู หนังไก่ แล้วพักให้เย็นจนแข็งตัวเป็นวุ้น ตักวุ้นนี้วางบนไส้หมู แล้วห่อด้วยแป้ง จับจีบให้ได้ 18 จีบ เมื่อนึ่งสุกวุ้นจะละลาย กลายเป็นน้ำซุปอยู่ข้างในป๋อ
ซันโย (อนุภูมิภาค)

ซันโย (; โรมาจิ: "San'yō-chihō") เป็นอนุภูมิภาคของประเทศญี่ปุ่น หมายถึงบริเวณภาคใต้ของเกาะฮนชู เกาะหลักของญี่ปุ่น อันประกอบด้วยจังหวัดโอกายามะ จังหวัดฮิโรชิมะ และ จังหวัดยามางูจิ คำว่า "ซันโย" นั้น มีความหมายว่า "ทิวเขาที่แสงแดดสาดส่อง"
"ซันโย"ประกอบด้วยแคว้นก่อนเมจิหลายแห่ง ได้แก่ ฮาริมะ, มิมาซากะ, บิเซ็ง, บิจจู, บิงโงะ, อากิ, ซูโอ และนางาโตะ
จูบิลี (ตัวละคร)

จูบิเลชัน "จูบิลี" ลี  เป็นตัวละครวีรสตรีของบริษัทมาร์เวลคอมิกส์ เป็นตัวละครในเรื่องเอ็กซ์เมน
จูบิลีเป็นมนุษย์กลายพันธุ์ มีพลังที่ทำให้สามารถผลิตเคลื่อนพลาสมอยด์ออกมาจากมือได้ มักใส่เสื้อเทรนช์โค้ตสีเหลือง
เจสสิก้า อมรกุลดิลก

เจสสิก้า อมรกุลดิลก (อักษรโรมัน: Jessica Amornkuldilok; 18 ธันวาคม พ.ศ. 2528) เป็นนางแบบชาวไทย มีชื่อเสียงจากการเป็นตัวแทนของประเทศไทยที่ชนะเลิศในแข่งขันรายการ "เอเชียเน็กซต์ท็อปโมเดล ฤดูกาลที่ 1" รายการเรียลลิตีโชว์ของสิงคโปร์
เธอมีผลงานถ่ายแบบตามนิตยสารต่าง ๆ อาทิ ฮาร์เพอส์บาซาร์ (Harper's Bazaar) ของประเทศสิงคโปร์ และนิตยสารไนลอน (Nylon Magazine) ประเทศไทย
ประวัติ.
เจสสิก้า อมรกุลดิลก มีชื่อเล่นว่า เจส หรือ เจสซี่ มีชื่อเดิมว่า รัตนา ยิ้มจันทร์ ชื่อเล่น กอล์ฟ เกิดเมื่อวันที่ 18 ธันวาคม พ.ศ. 2528 ที่โรงพยาบาลอานันทมหิดล จังหวัดลพบุรี บิดาเป็นชาวเยอรมัน ส่วนมารดาเป็นชาวไทย เมื่อเธอมีอายุได้ 2 ขวบก็ได้ไปพำนักอยู่ในจังหวัดชัยนาท และปีต่อมามารดาก็เสียชีวิตและไม่เคยพบกับบิดาเลย เธอจึงตกอยู่ในการดูแลของตาและยายโดยมีอาเป็นพ่อแม่บุญธรรม
ในวัยเด็กเธอมักร่วมกิจกรรมของโรงเรียน เช่น เป็นตัวแทนดรัมเมเยอร์ไม้หนึ่ง หรือถือป้ายนำขบวน เธอกล่าวว่าเธอเป็นนักกีฬาประจำจังหวัดและเคยรับโควต้าไปเรียนโรงเรียนกีฬาที่จังหวัดสุพรรณบุรีและคัดวอลเลย์บอลทีมชาติด้วย หลังจบการศึกษาระดับมัธยมศึกษาเธอจึงเข้ามาพำนักในกรุงเทพมหานครกับพ่อแม่บุญธรรม
ก่อนหน้านี้เธอเคยเข้าศึกษาในมหาวิทยาลัยอัสสัมชัญ แต่ด้วยเธอเข้าประกวดอีลิทโมเดลลุคไทยแลนด์ทั้งมีผลงานถ่ายแบบด้วย เธอจึงหยุดเรียนและย้ายมาศึกษาอยู่ในคณะมนุษยศาสตร์ สาขาธุรกิจการบิน มหาวิทยาลัยกรุงเทพ
การเดินแบบและการประกวด.
เจสสิก้าเริ่มเป็นนางแบบพาร์ตไทม์มาตั้งแต่อายุ 17 ปี หลังมีแมวมองติดต่อให้ไปถ่ายแบบและโฆษณา โดยผลงานชิ้นแรกของเธอคือถ่ายโฆษณา "Blink White" กับแคทรียา อิงลิช และต่อด้วยงานโฆษณาฟิตเน่กับสุจิรา อรุณพิพัฒน์
เธอเริ่มเดินแบบครั้งแรกจากการประกวด "อีลิทโมเดลลุคไทยแลนด์ 2004" (Eilte Model Look Thailand 2004) ครั้งที่ 1 และได้รับรางวัลอันดับที่สอง และชนะเลิศการประกวด "แฮง เซ็กซี่ & สมาร์ต เลดี้ 2004" ครั้งที่ 1 หลังจากนั้นเธอจึงมีงานเดินแบบเข้ามาพร้อมกับเรียนหนังสือไปด้วย โดยมีงานเดินแบบทั้งในและต่างประเทศ ผลก็คือเธอต้องดร็อปเรียนหลายเทอมที่มหาวิทยาลัยอัสสัมชัญ ก่อนที่จะย้ายไปมหาวิทยาลัยกรุงเทพในเวลาต่อมา
เจสสิก้า ได้เข้าร่วมการแข่งขันของรายการ "เอเชียเน็กซต์ท็อปโมเดล ฤดูกาลที่ 1" ที่มีผู้สมัครกว่าสองพันคนจากการชักชวนของเพื่อน เธอจึงได้สมัครและได้รับการตอบรับเป็น 1 ใน 45 คนเพื่อแคสติ้งหานางแบบ 14 คนสุดท้ายเพื่อเข้าแข่งขัน โดยต้องพบกับผู้เข้าแข่งขันชาวเอเชียชาติต่าง ๆ อีก 13 คน โดยทางรายการจะมอบโจทย์ให้ทำ ซึ่งเจสสิก้าถูกเรียกเป็นผู้ชนะประจำสัปดาห์อยู่หลายหน และได้รับเลือกเป็นผู้ชนะของรายการในการแข่งขันสัปดาห์สุดท้ายในที่สุด โดยกรรมการได้ให้เหตุผลว่า "เจสสิก้าสามารถถ่ายภาพออกมาได้อย่างงดงามสม่ำเสมอ รวมถึงชนะโจทย์บ่อยครั้ง และไม่เคยตกเป็นสองคนสุดท้าย"
หลังสิ้นการแข่งขัน เจสสิก้าได้รับเงินรางวัล 100,000 ดอลลาร์ (ราว 3 ล้านบาท) เธอกล่าวว่าส่วนหนึ่งจะนำไปบริจาคให้องค์กรการกุศลสำหรับเด็ก เพราะสมัยเด็กเห็นเพื่อนหลายคนที่เรียนดีแต่ขาดทุนทรัพย์ จึงอยากมอบโอกาสทางการศึกษาให้กับเด็กคนอื่น ๆ
ชีวิตส่วนตัว.
เจสสิก้า มีความสามารถในการใช้ภาษาอังกฤษ โดยเกิดจากการฝึกฝนของเธอด้วยการอ่านหนังสือหรือดูรายการโทรทัศน์เป็นภาษาอังกฤษ เธอชอบทานผักและผลไม้ ไม่ค่อยทานอาหารทอดมากนัก และดูแลตนเองด้วยการทำจิตใจให้แจ่มใส
ปัจจุบันเธอคบหาอยู่กับปิยพันธ์ เปาอินทร์
สภาปฏิรูปการปกครองแผ่นดิน

สภาปฏิรูปการปกครองแผ่นดิน เป็นสภาที่พัฒนามาจาก คณะปฏิรูปการปกครองแผ่นดิน ซึ่งทำการยึดอำนาจเมื่อวันที่ 6 ตุลาคม พ.ศ. 2519 โดยมีพลอากาศเอก กมล เดชะตุงคะ เป็นประธานสภาคนที่ 1 และ พลอากาศเอก หะริน หงสกุล เป็นประธานสภาคนที่ 2
โดยสภาปฏิรูปการปกครองแผ่นดินมีสมาชิกทั้งสิ้น 340 คน ทำหน้าที่เป็นรัฐสภาและฝ่ายนิติบัญญัติ และให้การสนับสนุน รัฐบาล นาย ธานินทร์ กรัยวิเชียร 
หลังจากบริหารประเทศมาได้ 1 ปี 12 วัน สภาปฏิรูปก็ทำการยึดอำนาจจากรัฐบาลนายธานินทร์ ในวันที่ 20 ตุลาคม พ.ศ. 2520 จึงได้สลายตัวไป
รถไฟ เรือเมล์ ลิเก กองถ่าย

รถไฟ เรือเมล์ ลิเก กองถ่าย เป็นละครโทรทัศน์ไทยแนวดราม่า-โรแมนติก-คอมเมดี บทประพันธ์โดย วรรณิศา บทโทรทัศน์โดย รุ่งอรุณ - วรวรรณ ผลิตโดย บริษัท อัครพล โปรดักชั่น จำกัด กำกับการแสดงโดย อัครพล อัครเศรณี ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 19:45 น. เริ่มออกอากาศตอนแรกวันที่ 29 กรกฎาคม พ.ศ. 2557–9 กันยายน พ.ศ. 2557 โดยละครเรื่องนี้ได้เป็นการรวมตัวของนักแสดงระดับแถวหน้าของเมืองไทยไว้อย่างคับคั่ง ได้แก่ เกียรติกมล ล่าทา, ณปภา ตันตระกูล, ธนา ฉัตรบริรักษ์, เบญจวรรณ อาร์ดเนอร์, โชคชัย บุญวรเมธี, พรรษกร เศรษฐภักดี, จิรายุ ตันตระกูล, เวธกา ศิริวัฒนา และนักแสดงชั้นนำอีกมากมาย
เนื้อเรื่อง.
รถไฟ เรือเมล์ ลิเก กองถ่าย เป็นเรื่องราวของ 4 เพื่อนรักคือ เมฆา (ตุ้ย เกียรติกมล) ช่างซ่อมรถที่มีอาชีพเสริมเป็นพระเอกลิเก,วายุ (หน่อง ธนา) ลูกชายของ ลุงวัน (เอก สรพงษ์) เจ้าของท่าเรือมีอาชีพเสริมเป็นสแตนด์อิน,รัชตะ (ก็อต จิรายุ) โปรแกรมเมอร์หนุ่มประจำบริษัทรถไฟ
ฟ้าและ พิรุณ (บอย โชคชัย) ผู้ช่วยผู้กำกับที่มีความฝันอยากเป็นผู้กำกับซึ่งได้เห็นข่าวหญิงสาวธรรมดาได้แต่งงานกับเศรษฐีจึงเกิด
ความคิดที่จะจีบไฮโซสาวๆเพื่อยกฐานะของตนเอง
โดยเป้าหมายของ 4 หนุ่มคือ พิม (แพท ณปภา) ลูกสาวของ ดิเรก (เปี๊ยก พิศาล) เจ้าของบริษัทสิ่งทอชื่อดัง,แฮม (เกล เวธกา) คุณหนูไฮโซสุดเฉิ่มเพื่อนรักของพิม,ลิสา (โบว์ เบญจวรรณ) นางเอกชื่อดังผู้มีปูมหลังฝังใจและ ลัดดา (ออกัส พรรษกร) เจ้าของห้องเสื้อชื่อดัง
เพื่อนรักของลิสาภารกิจในการปลอมตัวเพื่อจีบสาว
ของ 4 หนุ่มจอมกะล่อนจึงเริ่มต้นขึ้น
วงศ์ลิลี

วงศ์ลิลี หรือ "" เป็นวงศ์ของพืชใบเลี้ยงเดี่ยว มีสมาชิกทั้งหมด 15 สกุล และมีประมาณ 600 สปีชีส์ อยู่ในอันดับ  ส่วนใหญ่เป็นพืชล้มลุก อายุหลายปี มักมีหัวแบบหัวหอม
ทวี สุรฤทธิกุล

ผู้ช่วยศาสตราจารย์ ทวี สุรฤทธิกุล อาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช อดีตสมาชิกสภานิติบัญญัติแห่งชาติ และอดีตเลขานุการของหม่อมราชวงศ์คึกฤทธิ์ ปราโมช อดีตนายกรัฐมนตรี
ประวัติ.
ทวี สุรฤทธิกุล เกิดเมื่อวันที่ 2 ตุลาคม พ.ศ. 2502 สำเร็จการศึกษาระดับปริญญาตรี สาขารัฐประศาสนศาสตร์ จากคณะรัฐศาสตร์ จุฬาลงกรณ์มหาวิทยาลัย และระดับปริญญาโท สาขาวิชาการปกครอง จากคณะรัฐศาสตร์ จุฬาลงกรณ์มหาวิทยาลัย
การทำงาน.
ทวี สุรฤทธิกุล เคยเป็นเลขานุการส่วนตัวของหม่อมราชวงศ์คึกฤทธิ์ ปราโมช อดีตนายกรัฐมนตรี และเป็นอาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช ได้รับแต่งตั้งให้ดำรงตำแหน่งทางวิชาการเป็น "ผู้ช่วยศาสตราจารย์" เคยเป็นประธานกรรมการประจำสาขาวิชา(คณบดี)รัฐศาสตร์ 2 รอบ (2547-2551 และ 2557-2558)เคยเป็นรักษาการรองอธิการบดี มสธ. 2559 - 2561 เป็นกรรมการหลักสูตรผู้นำการเมืองยุคใหม่ในระบอบประชาธิปไตย 2547 ถึง ปัจจุบัน เป็นกรรมการมูลนิธิคึกฤทธิ์ 80 ในพระราชูปถัมภ์ฯ 2552 ถึง ปัจจุบัน
ในปี พ.ศ. 2549 เขาได้รับแต่งตั้งให้เป็นสมาชิกสภานิติบัญญัติแห่งชาติ ในภาคส่วนของนักวิชาการ ต่อมาในปี พ.ศ. 2556 ผศ.ทวี ได้เข้าร่วมกิจกรรมทางการเมืองกับกลุ่ม กปปส. และขึ้นเวทีราชดำเนิน ซึ่งนำโดยนายสุเทพ เทือกสุบรรณ รวมทั้งได้แสดงความไม่เห็นด้วยกับการออกพระราชบัญญัตินิรโทษกรรม ของสมาชิกพรรคเพื่อไทย
โซเมีย (ภูมิศาสตร์)

โซเมีย  เป็นคำศัพท์ที่สร้างใหม่ในปี พ.ศ. 2545 โดยนักประวัติศาสตร์วิลเลิม ฟัน สแค็นเดิล (Willem van Schendel) จากมหาวิทยาลัยอัมสเตอร์ดัม เป็นคำใช้เรียกบริเวณในเอเชียตะวันออกเฉียงใต้ที่ในอดีตไม่ได้อยู่ภายใต้การปกครองของรัฐบาลของผู้คนที่อาศัยอยู่ในที่ราบลุ่ม
ขนมปังทอดอินเดียนแดง

ขนมปังทอดอินเดียนแดง หรือ ฟรายเบรด  เป็นก้อนแป้งรูปแบนทอดในน้ำมันพืช หรือ น้ำมันหมู โดยมีผงฟูหรือยีสต์เป็นส่วนผสมของตัวแป้ง ขนมปังทอดอินเดียนแดงสามารถนำรับประทานเดี่ยว ๆ หรือนำรับประทานกับน้ำผึ้ง แยม หรือเนื้อวัว
อ่าวเชซาพีก

อ่าวเชซาพีก (ออกเสียง: "เช-เสอะ-พีค") เป็นอ่าวที่ไหลเป็นสู่มหาสมุทรแอตแลนติก ล้อมรอบโดยรัฐสองรัฐในสหรัฐอเมริกา คือ รัฐแมริแลนด์และเวอร์จิเนีย เป็นอ่าวที่ใหญ่ที่สุดของสหรัฐอเมริกา 
มีแม่น้ำทั้งหมด 150 สาย ซึ่งไหลไปสู่อ่าวเชซาพีก มีความใหญ่ประมาณ 166,534 ตารางกิโลเมตร (64,299 ตารางไมล์) เชื่อมติดกับเขตวอชิงตัน ดี.ซี. และรัฐ 6 รัฐ ได้แก่ รัฐนิวยอร์ก เพนซิลเวเนีย เดลาแวร์ แมริแลนด์ เวอร์จิเนีย และเวสต์เวอร์จิเนีย
จอห์น รอล์ฟ

จอห์น รอล์ฟ  (1585–1622) เป็นชาวอังกฤษรุ่นแรก ๆ ที่อพยพจากอาณาจักรอังกฤษไปตั้งรากฐานใหม่ที่อเมริกาเหนือ มีชื่อเสียงจากการปลูกยาสูบได้สำเร็จในอเมริกาเหนือ และยังสามารถส่งยาสูบออกขายได้อีกด้วย ซึ่งทำรายได้ให้แก่อาณานิคมเวอร์จิเนีย นอกจากนี้ยังมีชื่อเสียงด้วยการที่เป็นเป็นสามีของโพคาฮอนทัส ผู้เป็นลูกสาวของหัวหน้าเผ่าพาวแฮแทนอีกด้วย
เกอร์ริลลาวอร์ (วิดีโอเกม)

เกอร์ริลลาวอร์  ได้รับการเปิดตัวที่ประเทศญี่ปุ่นในชื่อ เกบารา (ゲバラ) เป็นวิดีโอเกมรันแอนด์กัน ที่ได้รับการผลิตโดยบริษัทเอสเอ็นเค โดยได้รับการเปิดตัวครั้งแรกในระบบอาเขดเมื่อ ค.ศ. 1987 ในรูปแบบเกมตู้หยอดเหรียญ "เกร์รียาวอร์" เป็นเรื่องราวการทำศึกของสองคอมมานโด ผู้เป็นกบฏนิรนาม (ในเวอร์ชันญี่ปุ่นใช้ชื่อเช เกบารา และฟิเดล กัสโตร) โดยพวกเขาได้บุกต่อสู้ในเกาะแคริบเบียนที่ไม่มีชื่อ เพื่อปลดแอกสู่อิสรภาพจากการปกครองของเผด็จการที่ไม่ได้ระบุชื่อ ซึ่งผู้เล่นทั้งสองได้เข้าปะทะกับขบวนทัพของศัตรูในขณะที่ได้มีการพยายามช่วยชีวิตของเหล่าตัวประกัน (ซึ่งจะมีการหักคะแนนครั้งใหญ่หากตัวประกันถูกฆ่าตายท่ามกลางการต่อสู้ของทั้งสองฝ่าย) การเก็บรวบรวมอาวุธจากเหล่าทหาร และรถถังปฏิบัติการ
การตลาด.
สำหรับเวอร์ชันอาร์เขด ที่ได้รับการเปิดตัวโดยบริษัทเอสเอ็นเคใน ค.ศ. 1987 ตามรูปแบบที่ประสบความสำเร็จอย่างสูงสำหรับเกมยิงระบบอาเขดซึ่งเป็นเกมบุกเบิกที่สำคัญอย่าง"อิคาริวอริเออส์" (ค.ศ. 1986) โดยใช้จอยสติ๊กแบบหมุนแปดทิศทาง เกมให้ผู้เล่นสามารถเคลื่อนที่ไปในทิศทางเดียวกับจอยสติ๊กพร้อมกับการยิงโจมตีเหล่าศัตรู เกมนี้นับว่าประสบความสำเร็จพอสมควร และแปลงพอร์ตสู่วิดีโอเกมระบบบ้าน ใน ค.ศ. 1988 บริษัทเอสเอ็นเคได้เปิดตัวในระบบบ้านบนเครื่องคอมพิวเตอร์ส่วนบุคคล, อัมส์ตราดซีพีซี, คอมโมดอร์ 64 และแซดเอ็กซ์สเปกตรัม ซึ่งเป็นเครื่องคอมพิวเตอร์ประจำบ้าน รวมถึงเครื่องเล่นเกมแฟมิคอม 8 บิต แต่ก็มีข้อจำกัดของแพลตฟอร์มประจำบ้าน ที่ไม่ได้มีจอยสติ๊กแบบหมุน อย่างไรก็ตาม แม้ว่าจะไม่เหมือนกับอิคาริวอริเออส์ รุ่นแฟมิคอมก็ได้แสดงให้เห็นว่ามีการปรับแต่งได้เป็นอย่างดีสำหรับระบบดังกล่าวและได้รับความนิยมมากกว่าเวอร์ชันอาเขด โดยรุ่นแฟมิคอมสามารถเล่นได้สองคนพร้อมกัน, ไม่จำกัดจำนวนคอนตินิว และภาพฉากแอ็คชันที่มีความเฉียบคมมากกว่ารุ่นอาเขดที่มีอยู่เดิม ภาพกล่องบรรจุเกมยังมีความโดดเด่นโดยฝีมือของ มาร์ค อีริคเซน ผู้ซึ่งมีส่วนในการรับผิดชอบภาพปกประกอบเกม"อิคาริวอริเออส์ III: เดอะเรสคิว" และ "พ.า.ว." ของบริษัทเอสเอ็นเค ซึ่งปัจจุบันยังคงหาได้ในระบบเพลย์สเตชัน เน็ตเวิร์กแพลตฟอร์ม
ส่วนเกี่ยวข้องกับเช เกบารา.
ตามชื่อเดิมที่บ่งบอก เกมจะอิงถึงการปฏิวัติของเช เกบารา และความพ่ายแพ้ของระบอบการปกครองแห่งบาติสตาในประเทศคิวบาช่วงปลายคริสต์ทศวรรษ 1950 นอกจากนี้ ผู้เล่นคนที่สองยังเป็นฟิเดล กัสโตร โดยกัสโตรยังได้รับการจัดให้อยู่ในอันดับห้าของหนึ่งในสิบสุดยอดนักการเมืองประจำนิตยสาร"อิเล็กทรอนิกส์เกมมิงมันธ์ลี" แต่กระนั้น ความกลัวถึงการต่อต้านระบอบคอมมิวนิสต์ในประเทศตะวันตก ทางบริษัทได้จำกัดบทสนทนารวมถึงคู่มือการเล่นของเกมดังกล่าวสำหรับการเปิดตัวในทวีปอเมริกาและยุโรป ส่วนเวอร์ชัน"เกบารา" ที่ได้รับการเปิดตัวในระบบแฟมิคอมที่ประเทศญี่ปุ่นนั้น ได้กลายเป็นที่ถวิลหาสำหรับนักสะสมเกมอย่างมาก
แม่น้ำเจมส์

แม่น้ำเจมส์  เป็นแม่น้ำในรัฐเวอร์จิเนีย สหรัฐอเมริกา มีความยาว 560 กิโลเมตร (348 ไมล์) แต่ถ้านับแม่น้ำแจ็คสันด้วย ก็จะมีความยาว 715 กิโลเมตร มีบริเวณลุ่มน้ำ 27,020 ตารางกิโลเมตร (10,432 ตารางไมล์) แม่น้ำเจมส์เป็นแม่น้ำที่มีความยาวเป็นอันดับที่ 12 ของสหรัฐอเมริกาที่อยู่ภายในหนึ่งรัฐทั้งหมด